La WG: Dumondas e respostas

Da Chatrina Josty

Chatrina: Oz eran nus mo en trais en il seminari da rumantsch, a l’uni.
Ralf: …
Ch: Pertge na dis nagut?
R.: Tge duai jau dir sin quai?
Ch : Ti pudessas silmain dar in segn che ti m’has udì!
Ch: Lura vas oz a kino?
R: Jau na vom betg a kino! Hai gia ditg milli giadas che jau giaja oz ad in concert!
Ch: Tge crais ti, scrivan las dunnas auter ch’ils umens?
R : Gea, cler.
Ch: Pertge cler?
R: Las dunnas èn pli sensiblas ed uschia, perquai scrivan ellas er auter.
Ch: Che las dunnas sajan pli sensiblas ch’ils umens è bain mo in’invenziun dals umens! Medemamain dad els vegn l’idea, ch’els sajan perencunter pli raziunals. Ils umens han tscharvè e las dunnas sentiments, idea masculina, chapeschas?
R: Gea, “I gspürs.” Ralf ed jau giain a spass. Nus passain sper in crucifix (sco ch’igl ha tants a Fribourg). Sur quest stat l’inscripziun I.N.R.I.
R: INRI – tge vul quai puspè dir?
Ch: Bain cler, In Nomine Rex Iudaeorum. En il num dal retg dals gidieus.
R: Na, quai na constat betg. Betg “dals gidieus”.
Ch. Ma segir – orum è in genitiv.
R: Na, quai è in verb sco laborare, sas laborum, ni uschia.
Ch: Na, also propi Ralf!
R: A gea, ti has forsa raschun. Ma igl n’ha betg num: “in nomine”.
Ch: Ma segir!
R: Na, quai è bain “Iesus Nazarenus.”
Ch. Naaaa! U bain, spetga, quai po esser. Gea,
ti has raschun.
Dumondas e respostas - quai è timvörc, schess jau.

La “WG” - Chatrina Josty è studenta a Friburg e scriva dal mintgadi en la “WG” – la cuminanza d’abitar.